અમેરિકા અને રશિયા વચ્ચે સીરિયાના બહાને શક્તિપ્રદર્શનનો આ ખેલ એકાદ દાયકા અગાઉ શરુ થઈ ગયેલો. અમેરિકા આરબ રાષ્ટ્રો પર પોતાનો અંકુશ જમાવવા સતત મથ્યા કરે છે. તેની આ મનસા પૂરી કરવામાં આડખિલીરુપ દેશોમાં સીરિયા, લિબિયા, ઈરાક, ઈરાન, તુર્કી વગેરે દેશો મુખ્ય છે. અમેરિકાએ આ દેશોમાં પોતાની કઠપૂતળી સરકારો બેસાડવા ૨૦૦૮માં મોટી ગેઈમ ખેલેલી. અમેરિકાએ સોશિયલ મીડિયામાં આ દેશોની સરકારો સામે ભયંકર આક્રોશ અને અસંતોષ પેદા કરીને લોકોને રસ્તા પર લાવી દીધેલાં.